Steve Hofmeyr is al vir dekades lank hard aan die werk – nie net as ’n gewilde vermaaklikheidster nie, maar ook as ’n persoonlikheid by wie mense op ’n emosionele, kulturele en patriotiese vlak aanklank vind.
Steve Hofmeyr is meer as net ’n musikale instelling – hy is ’n handelsmerk met 26 jaar se momentum om hom te dra om nog meer sukses in die volgende 50 jaar van sy lewe te bereik.
Refentse Morake is ‘n splinternuwe, jong entoesiastiese kunstenaar, gevul met passie, nie net vir sy sangloopbaan nie, maar vir die lewe en alles wat na sy kant toe kom! Hierdie dinamiese 18 jarige het in 2015 sy matriek voltooi aan Vereeniging Gimnasium, en daarna het hy nie op hom laat wag nie.
Michael het groot passie vir wat hy doen. Sy warm en humoristiese aanslag maak vir ‘n baie gemaklike verhoog-persoonlikheid. Deel van sy gawe is ook ‘n aanvoeling vir die gehoor om hulle nie net te vermaak nie, maar saam te neem op ‘n reis deur die rykdom van musiek en stories.
Twee jaar gelede het dr’s ‘n gewas van sy stem bande verwyder, wat sou beteken hy sou dalk nooit weer kon sing nie. Met die genade van die Here is dit net weereens ‘n bewys dat daar ‘n doel met die album is en die boodskap wat hy aan die mense wil oordra defnitief sy storie weerspieel.
Drie jaar nadat sanger-liedjieskrywer Joe Foster die reuse suksesvolle Ghoema Pop Album van die Jaar “Hartklank” vrygestel het, doen hy dit weer. Hy vat so waar die volgende stap in sy musikaliteit met hierdie nuwe album. Alhoewel hy talle liedjies en projekte vrygestel het tussen die twee albums, het hy gevoel nou is die regte tyd om weer ’n vol album vry te stel. Die CD bevat dertien oorspronklike liedjies wat ‘n mengsel is van Afrikaans en Engelse pop liedjies wat Joe Foster die afgelope jaar of twee geskryf het.
Hy put inspirasie uit ander plaaslike musikante en sê dat hy graag ‘n lied saam met Karlien van Jaarsveld sal wil opneem. Hy noem dat as hy nie ‘n sanger was nie, sou hy ’n persoonlike afrigter wou wees. “Ek het ’n baie groot liefde vir fiksheid en om mense in die beste weergawe van hulself te verander en te motiveer. Om fiks te wees is soveel meer as net n mooi lyf – dis ’n gevoel van vryheid en selfvertroue.”
Jakkie Louw en sy vrou, Anel, het meeste van die dertien snitte geskryf. Hy leen net een liedjie: die ou Kaapse deuntjie met stuitige lirieke, Koekieloekie – wat hy uit ’n manne-oogpunt vernuwend herbesoek. En dan is daar ’n gewilde boeremusiek-dierekeurspel, saamgestel uit tradisionele oordragliedjies – oor Tant Koek se hoenderhaan en ’n kat wat altyd weer kom, ’n dapper muis en ’n paddakoor, ’n kortsterthasie, ’n wonderlike donkie, daai stertswaaiende hondjie in die venster en die jollie bobbejaan.
“Dis ’n nuwe seisoen in my lewe. Ek is nou ’n pa van twee en het ’n goeie vrou in my lewe. My kinders het my baie geleer van myself. Partykeer moet jy net stilstaan en die lewe en die liewe mense om jou geniet. Ons moet braai, praat oor die goed wat ons laat asemhaal, laat lag en laat lewe. Ons moet ophou kla oor dinge wat ons absoluut niks aan kan doen nie. Almal wat hierdie CD luister, sal die humor en lekker daarvan ervaar,” sê hy. Boender die DJ terug in die kas en laat Party in SA in jou CD-speler tol, want hierdie is die grootste Afrikaanse partytjie van die jaar! Ja, dit is lekker om jonk te wees; al is dit net jonk van gees.